nahid-hub/BLUGE-bengali-wikipedia-section-title-prediction huggingface dataset:
১৯৩৮ সালে তিনি হো চি মিনের নেতৃত্বাধীন ইন্দোচীন কমিউনিস্ট পার্টির সদস্যপদ পান। দ্বিতীয় বিশ্বযুদ্ধ শুরুর আগে জাপানি আগ্রাসনের মুখে নেতা হো চি মিনের সঙ্গে তিনি প্রতিবেশী রাষ্ট্র চীনে চলে যান। চীনে থাকাকালে গিয়াপ শরণার্থী ভিয়েতনামীদের নিয়ে ভিয়েত মিন নামে একটি সেনাদল গঠন করেন। নবগঠিত ভিয়েত মিন সেনাদের নিয়ে তিনি দেশে ফিরে আসেন এবং দখলদার জাপানিদের বিরুদ্ধে গেরিলা যুদ্ধ শুরু করেন। তিনি চীনে থাকার সময় ফরাসি ঔপনিবেশিক কর্তৃপক্ষ তার স্ত্রীকে গ্রেপ্তার করে। এরপর তার স্ত্রী কারাগারেই মারা যান। দ্বিতীয় বিশ্বযুদ্ধে জাপানিরা পরাজিত হওয়ার পর ফরাসি ঔপনিবেশিক শক্তির সঙ্গে ভিয়েতনামীদের লড়াই শুরু হয়। যার চূড়ান্ত নিষ্পত্তি হয় দিয়েন বিয়েন ফুতে। তার অংশগ্রহণ করা অনেকগুলো যুদ্ধের মধ্যে রয়েছে ১৯৫৪ সালের বিখ্যাত এই দিয়েন বিয়েন ফু গেরিলা যুদ্ধ অন্যতম, যেটি ফরাসীদেরকে ঐ অঞ্চল থেকে পাততাড়ি গুটিয়ে সটকে পড়তে বাধ্য করে। ভিয়েতনাম স্বাধীন হয় দুই ভাগে বিভক্ত হয়ে। কমিউনিস্ট শাসিত উত্তর ভিয়েতনাম, আর যুক্তরাষ্ট্রের সমর্থনপুষ্ট দক্ষিণ ভিয়েতনাম। দক্ষিণ ভিয়েতনামে কমিউনিস্ট বিদ্রোহ দেখা দিলে যুক্তরাষ্ট্র হস্তক্ষেপ করে। এর ফলে শুরু হয় ইতিহাসখ্যাত ১৯৫৪ থেকে ১৯৭৫ পর্যন্ত দীর্ঘমেয়াদী ভিয়েতনাম যুদ্ধ; ভিয়েতনামবাসী যেটাকে বলেন আমেরিকান যুদ্ধ। এ যুদ্ধেও সামনে থেকে ভিয়েতনামকে নেতৃত্ব দেন জেনারেল গিয়াপ। ১৯৬৮ সালে তার পরিকল্পনায় পরিচালিত হয় টেট আক্রমণ। পরিকল্পনা অনুযায়ী কমিউনিস্ট বাহিনী মার্কিন অধিকৃত দক্ষিণ ভিয়েতনামের ৪০টি প্রাদেশিক রাজধানী আক্রমণ করে দক্ষিণ ভিয়েতনামের রাজধানী সায়গনে প্রবেশ করে। এসময় কমিউনিস্ট বাহিনী অল্প সময়ের জন্য যুক্তরাষ্ট্র দূতাবাসও দখল করে রাখে। এই বিপর্যয়ের পর ভিয়েতনামে প্রবল পরাক্রান্ত মার্কিন বাহিনীর পরাজয় আসন্ন হয়ে ওঠে। পরবর্তীতে ১৯৭৩ সালে মার্কিন বাহিনী দক্ষিণ ভিয়েতনাম ছেড়ে যায়। যুদ্ধ দুটি ছিল তার ও তার সঙ্গীদেরকে বিশ্ব ইতিহাসে আগামী বহুকাল যাবত মহান বীরের মর্যাদাদানকারী হিসাবে শ্রেষ্ঠ বীরত্বপূর্ণ। ১৯৭৬ সালে তাকে ডেপুটি প্রধানমন্ত্রী হিসেবে নিয়োগ দেয়া হয়। তিনি ১৯৮২ সালে দায়িত্ব থেকে অবসর নেন। ২০০৫ সালে সায়গন পতনের ৩০তম বার্ষিকীতে এসোসিয়েটেড প্রেসকে দেয়া এক সাক্ষাৎকারে গিয়াপ বলেন; ""সাম্রাজ্যবাদের কবল থেকে জাতীয় মুক্তির লড়াইয়ে এত ভয়ঙ্কর ও ক্ষয়ক্ষতিসম্পন্ন আর কোন যুদ্ধ ইতিহাসে নেই। তথাপি আমরা এখনো যুদ্ধ করে চলেছি আমাদের ভিয়েতনামের জন্য, মুক্তি এবং স্বাধীনতার চেয়ে বড় এবং মূল্যবান আর কিছু নেই"।" গিয়াপের রণকৌশল, বুদ্ধিমত্তা এবং নেতৃত্বদানের অভূতপূর্ব ক্ষমতা মার্কিন সমরনায়ক শুধু নয় সারা পৃথিবীকেই বিস্মিত করেছিল।

সঠিক অনুচ্ছেদ শিরোনাম কোনটি?
titleA. বিপ্লবী আন্দোলন
titleB. রচিত গ্রন্থ
titleC. কর্মজীবন ও যুদ্ধ
titleD. প্রাথমিক জীবন
উত্তর: titleC
সুদূর পূর্ব পাকিস্তানের তীব্র গেরিলা যুদ্ধ এবং তারপরে ভারতের সফল হস্তক্ষেপের ফলে পূর্ব পাকিস্তানের সৈন্যবাহিনীকে বাংলাদেশ হিসাবে বিচ্ছিন্ন করা হয়েছিল। যুদ্ধের ফলাফলগুলি সুশীল সমাজে গুরুত্বপূর্ণ ভূমিকা পালন করেছিল। জানুয়ারী ১৯৭২ সালে, একটি চোরাগোপ্তা ক্র্যাশ প্রোগ্রাম এবং একটি স্পিন অফ করার সাহিত্যিক এবং বৈজ্ঞানিক বিপ্লব যে প্রতিক্রিয়া ক্র্যাশ প্রোগ্রাম নেতৃত্বে পাকিস্তান পারমাণবিক শক্তি হয়ে উঠছে।

প্রথম পাবলিক পরীক্ষা ১৯৯৮ সালে পরীক্ষিত হয়েছিল (কোডের নাম: ছাগাই -১ এবং ছাগাই -২ ) একই বছর ভারতের পারমাণবিক বিস্ফোরণের প্রত্যক্ষ প্রতিক্রিয়াতে; এইভাবে পাকিস্তানটি এই কর্মসূচির সাফল্যের সাথে বিকাশ অর্জনকারী বিশ্বের ৭ম জাতিতে পরিণত হয়েছে। বলা হয় যে ১৯৭০ সালে পাকিস্তানের ক্রাশ প্রোগ্রামটি শুরু হয়েছিল এবং ১৯৭৪ সালে ভারতের পারমাণবিক পরীক্ষার পরে ব্যাপক ত্বরণ হয়েছিল। এর ফলে পাকিস্তানও একই রকম উচ্চাকাঙ্ক্ষা অনুসরণ করেছিল এবং ফলশ্রুতিতে ১৯৯৯ সালের মে মাসে ভারত কর্তৃক পাঁচটি পারমাণবিক যন্ত্রের পরীক্ষা করা হয়েছিল এবং পাকিস্তানের প্রতিক্রিয়া হিসাবে ছয়টি তাদের প্রতিদ্বন্দ্বিতার এক নতুন যুগের সূচনা করেছিল। ইস্রায়েল ও ভারত সহ পাকিস্তান মূল তিনটি দেশ যারা নিজেকে এনপিটি এবং সিটিবিটির দল হওয়া থেকে বিরত রেখেছে যেহেতু তারা নিজেকে রক্ষার অধিকারকে একটি অজানা বিবেচনা করে। আজ অবধি, পাকিস্তানই একমাত্র মুসলিম পারমাণবিক রাষ্ট্র ।

সঠিক অনুচ্ছেদ শিরোনাম কোনটি?
titleA. পারমাণবিক শক্তি
titleB. জাতীয়তাবাদ এবং রাজনীতি
titleC. পাকিস্তানী জাতীয়তাবাদী প্রতীক
titleD. পাকিস্তানের স্বাধীনতা
উত্তর: titleA
নওয়াব আলী চৌধুরী ছিলেন অবিভক্ত বাংলার প্রথম মুসলমান মন্ত্রী। শিক্ষাবিস্তারে তার আন্তরিকতার জন্য সে সময় তাকে শিক্ষামন্ত্রীর দায়িত্ব দেওয়া হয়েছিল। ১৯২৯ সালের ১৭ এপ্রিল ইন্তেকালের পূর্ব পর্যন্ত তিনি মন্ত্রীর দায়িত্ব পালন করেন। এদেশে নওয়াব আলী চৌধুরী ৩৮টি শিক্ষা প্রতিষ্ঠান স্থাপনে জমি ও আর্থিক সহায়তা প্রদান করেন। ১৯১০ সালে তিনি নিজ এলাকা ধনবাড়ীতে "নওয়াব ইনস্টিটিউট" নামের একটি হাই স্কুল প্রতিষ্ঠা করেন। এছাড়া সোনাতলা, কোদালিয়া, গফরগাঁও, পিংনা, জঙ্গলবাড়ি, হয়বতনগরসহ বিভিন্ন স্থানে শিক্ষা প্রতিষ্ঠান স্থাপনে সহায়তা করেন।

সঠিক অনুচ্ছেদ শিরোনাম কোনটি?
titleA. জন্ম ও শৈশব
titleB. মাতৃভাষার প্রতি অবদান
titleC. মৃত্যু
titleD. শিক্ষাবিস্তার
উত্তর: titleD
মার্কিন ও পাকিস্তানি কর্তৃপক্ষের আশাকে ভঙ্গ করে দিয়ে এই যুদ্ধ প্রমাণ করে দেয় যে, আফগান সৈন্যবাহিনী সোভিয়েতদের সহায়তা ছাড়া যুদ্ধ করতে সক্ষম। এই যুদ্ধে বিজয় লাভের ফলে আফগান সরকারের সমর্থকদের আত্মবিশ্বাস বেড়ে যায়। অন্যদিকে, আক্রমণে অংশগ্রহণকারী মুজাহিদদের মনোবল হ্রাস পায় এবং হেকমতিয়ার ও সায়েফের বাহিনীদ্বয়ের অনেক স্থানীয় কমান্ডার আফগান সরকারের সঙ্গে যুদ্ধবিরতিতে স্বাক্ষর করে। আইএসআই কর্মকর্তা ব্রিগেডিয়ার জেনারেল মোহাম্মেদ ইউসুফের মতে, "জিহাদ জালালাবাদ থেকে কখনোই উঠে দাঁড়াতে পারে নি"। বিশেষত হেকমতিয়ারকে ক্ষমতায় বসানোর পাকিস্তানি পরিকল্পনা এ যুদ্ধে পরাজয়ের ফলে ক্ষতিগ্রস্ত হয়। যুদ্ধের ফলাফলে পাকিস্তানি ও মার্কিন উভয় সরকারই হতাশ হয়ে পড়ে। এই ব্যর্থতার জন্য পাকিস্তানি প্রধানমন্ত্রী বেনজির ভুট্টো জেনারেল হামিদ গুলকে তাৎক্ষণিকভাবে বরখাস্ত করেন এবং জেনারেল শামসুর রহমান কাল্লুকে আইএসআই-এর নতুন মহাপরিচালক নিযুক্ত করেন। কাল্লু আফগান গেরিলাদের সহায়তার ক্ষেত্রে একটি অধিকতর সংযত নীতি গ্রহণ করেন। তার পূর্বসূরি আখতার আব্দুর রহমান এবং হামিদ গুল মুজাহিদ ও মার্কিন গোয়েন্দা সংস্থাগুলোর মধ্যে যে বাধা স্থাপন করেছিলেন, তিনি তা দূর করেন। ফলে মার্কিন গোয়েন্দা সংস্থাগুলো প্রথম বারের মতো আফগান মুজাহিদদের সঙ্গে সরাসরি যোগাযোগ স্থাপন করে।

সঠিক অনুচ্ছেদ শিরোনাম কোনটি?
titleA. যুদ্ধের মোড় পরিবর্তন
titleB. আক্রমণ
titleC. শক্তিমত্তা
titleD. ফলাফল
উত্তর: titleD
ঘরোয়া প্রথম-শ্রেণীর দক্ষিণ আফ্রিকান ক্রিকেটে শক্তিশালী ট্রান্সভাল দলের পক্ষে খেলেছিলেন। ১৯২০-এর দশকের শেষার্ধ্বে ম্যাটিং পিচে তুলনামূলকভাবে দূর্বল ব্যাটসম্যানদের বিপক্ষে মৃত্যুদূতের ভূমিকায় অবতীর্ণ হয়েছেন। এ সময়ে তার বোলিংয়ে লব্ধ উইকেটগুলোতে চমৎকার শিল্পকর্মের দিকে নিয়ে যায়।

১৯৩১-৩২ মৌসুমের ঘরোয়া ক্রিকেটে চমৎকার বোলিং করেন। মাত্র ৪৩৪ রান দিয়ে ৪৩ উইকেট পান। তন্মধ্যে, গ্রিকুয়াল্যান্ড ওয়েস্টের বিপক্ষে ৯/৪৮ ও ৭/৮৮ লাভ করেছিলেন।

কারি কাপ প্রতিযোগিতায় ট্রান্সভালের পক্ষে ২৯ খেলায় অংশ নিয়ে ১২.৯২ গড়ে ১৯০ উইকেট দখল করেন তিনি। তন্মধ্যে, নয়বার খেলায় দশ বা ততোধিক উইকেট পেয়েছিলেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. টেস্ট ক্রিকেট
titleD. ইংল্যান্ডের মুখোমুখি, ১৯৩০-৩১
উত্তর: titleA
কলিকাতা বিশ্ববিদ্যালয়ের উপাচার্য ও কলকাতা মেডিক্যাল কলেজ ও হাসপাতালের নিয়ামক থাকাকালীন তিনি বিশ্ববিদ্যালয়ের সমাবর্তন উৎসবে বাংলার গভর্নর স্যার স্ট্যানলি জ্যাকসনকে বিপ্লবী বীণা দাসের গুলির হাত থেকে বাঁচান ১৯৩২ সালের ৬ ফেব্রুয়ারি। এই সাহসিকতাপূর্ণ কাজের পুরষ্কারস্বরূপ তাকে ১৯৩২ সালের ১৭ ফেব্রুয়ারি নাইট উপাধি প্রদান করা হয়।

সোহরাওয়ার্দীকে ১৯২৭ সালে জন্মদিনের সম্মাননা তালিকাতে ওবিই নিযুক্ত করা হয়, কাইজার-ই-হিন্দ পদক, ১৯৩০ সালে একই সম্মাননা তালিকায় প্রথম শ্রেণী। ১৯৩২ সালের জানুয়ারীতে সেন্ট জন এর সম্মানসূচক আদেশের (ওএসটিজে) একজন সহযোগী কর্মকর্তা নিযুক্ত হন, এবং জানুয়ারীর ১৯৩৭-এ সহযোগী কমান্ডার পদে পদোন্নতি হয়েছিলেন স্যার সোহরাওয়ার্দি। কলকাতা শহরে তার স্মৃতিতে সোহরাওয়ার্দি এভিনিউ নামে একটি রাস্তার নামকরণ হয় ১৯৩৩ সালে তার জীবদ্দশায়।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সম্মান
titleC. জীবনী এবং পরিবার
titleD. মৃত্যু
উত্তর: titleB
মিথেনের পরে ইথেন হচ্ছে প্রাকৃতিক গ্যাসে দ্বিতীয় বৃহত্তম উপাদান। ১৯৬০ এর দিকে ইথেন কে আলাদাভাবে সংশ্লেষন করা হত না। মিথেনের সাথে জ্বালানী হিসেবে একত্রে ব্যবহার করা হত। বর্তমানে ইথেনের চাহিদা ব্যপকহারে বৃদ্ধি পাওয়ায় সকল গ্যাস ক্ষেত্রেই ইথেনকে আলাদা করা হয়। পেট্রোলিয়াম শোধনাগারেও ইথেনকে আলাদা করা হয়।

সঠিক অনুচ্ছেদ শিরোনাম কোনটি?
titleA. স্বাস্থ্য ঝুঁকি
titleB. ইতিহাস
titleC. ব্যবহার
titleD. উৎপাদন
উত্তর: titleD
এটি দুই দেয়াল বিশিষ্ট একটি কাচের পাত্র। ভেতরের দেয়ালের বাইরের তলে এবং বাইরের দেয়ালের ভেতরের তলে রুপাের প্রলেপ দেওয়া থাকে। ফলে দেয়াল দুটি চকচকে হয়। দেয়ালদুটির মাঝখানে যতদূর সম্ভব কম ভরের বায়ু রাখা হয়। ফ্লাস্কটির মুখ একটি কুপরিবাহী পদার্থের (যেমন- কর্ক বা পলিথিন) তৈরি ছিপি দিয়ে বন্ধ করা হয়। যাতে সহজে না ভাঙে তার জন্য পাত্রটিকে স্প্রিং এর উপর বসিয়ে একটি ধাতব বা প্লাস্টিকের পাত্রের মধ্যে রাখা হয়। এই পাত্র ও কাচের পাত্রের মাঝের অংশ ফেল্ট, তুলাে, গ্লাসউল ইত্যাদি কুপরিবাহী পদার্থ দিয়ে ভরতি থাকে।
সঠিক অনুচ্ছেদ শিরোনাম কোনটি?
titleA. কার্যনীতি
titleB. গঠন
titleC. আবিষ্কারক
titleD. ওপর নাম
উত্তর: titleB
২০০৩ খ্রিষ্টাব্দের সেপ্টেম্বর মাসে মস্তিষ্কের রক্তক্ষরণের ফলে তার শরীরের বাম দিক পঙ্গু হয়ে যায়। এই অবস্থা থেকে সামান্য সুস্থতা লাভ করলেও ২০১০ খ্রিষ্টাব্দের ২০ শে জুন তাকে মুম্বই শহরের ব্রীচ ক্যান্ডি হাসপাতালে ভর্তি করা হয়। ২০১০ খ্রিষ্টাব্দের পর থেকে বেশ কয়েকবার মস্তিষ্কের রক্তক্ষরণের কারণে তিনি অসুস্থ হয়ে পড়েন।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. প্রথম জীবন
titleC. কর্মজীবন
titleD. শেষ জীবন
উত্তর: titleD
১৫৭৩ সালে মুনিম খান বিহার আক্রমণ করেন। ফলে দাউদ খান পিছু হটতে বাধ্য হন। তিনি পাটনায় আশ্রয় নেন। দাউদ খান কাতলু লোহানি, গুজার খান কররানী ও শ্রী হরিকে মোগলদের বিরুদ্ধে প্রেরণ করেন। মুনিম খান টোডরমল ও মানসিংকে নিয়ে হাজিপুর আক্রমণ করেন। ব্যাপক সংঘর্ষের পর আফগানরা বিজয়ী হয়। আকবর এরপর হাজিপুরের দুর্গ দখল করে নেন। এটি আফগানদের রসদ সরবরাহের উৎস ছিল। আফগানরা এর ফলে প্রতিকূল অবস্থায় পড়ে এবং বাংলায় পিছু হটে। মুনিম খান কে বাংলা ও বিহারের গভর্নর নিয়োগ দিয়ে ফিরে যান। তাকে সাহায্য করার জন্য টোডরমলকে রেখে যাওয়া হয়।

সঠিক অনুচ্ছেদ শিরোনাম কোনটি?
titleA. রাজমহলের যুদ্ধ
titleB. মোগল-আফগান যুদ্ধ
titleC. পাটনার যুদ্ধ
titleD. তুকারয়ের যুদ্ধ
উত্তর: titleC
পরবর্তীতে আনুমানিক ২০০ থেকে ৯০০ সময়কালে মায়া ধ্রুপদী যুগে পেতেন প্রধান কেন্দ্রস্থলে পরিণত হয়। ৭৫০ সালের দিকে এটি স্বর্ণশিখরে পৌঁছে ও কয়েক লক্ষ লোক বসবাস করতো। এরফলে ঐ সময়ে পেতেন নদী অববাহিকাকে বিশ্বের অন্যতম সর্বাপেক্ষা ঘনবহুল এলাকায় পরিণত হয়। কিছু এলাকায় প্রতি বর্গকিলোমিটারে প্রায় ২,০০০ লোকের অবস্থানের কথা বলা হয়। মেসোআমেরিকান কৃষিব্যবস্থা বেশ ব্যাপকভাবে প্রচলন ঘটানো হয়। কিছু ক্ষেত্রে ধারণা করা হয় যে, জমিগুলোতে অতিরিক্ত চাষাবাদের ফলে ধীরে ধীরে ব্যবহারের অনুপযোগী হয়ে পড়ে। ফলশ্রুতিতে, দূর্ভিক্ষের কবলে পড়ে ঐ এলাকায় ধ্রুপদী মায়া রাজ্যের ধ্বংস হবার অন্যতম কারণরূপে আখ্যায়িত করা হয়ে থাকে। নবম শতাব্দী থেকে দশম শতাব্দীর মাঝামাঝি সময়ে এর জনসংখ্যার দুই-তৃতীয়াংশ কমে যায়।

সঠিক অনুচ্ছেদ শিরোনাম কোনটি?
titleA. প্রত্নতাত্ত্বিক নিদর্শন
titleB. ইতিহাস
titleC. ধ্রুপদী সময়কাল
titleD. স্পেনীয় ঔপনিবেশিক সময়কাল
উত্তর: titleC
এই জমিদার বাড়ির সামনে প্রবেশ পথের আগেই রয়েছে ‘বিশাখা সাগর’ নামে বিশাল এক দীঘি এবং বাড়িতে প্রবেশের জন্য রয়েছে ২টি সুরম্য গেট। এছাড়াও মূল ভবনে পিছনের দিকে পাসরা পুকুর ও রানী পুকুর নামে আরো দুইটি পুকুর রয়েছে এবং শোভাবর্ধনে রয়েছে সুন্দর ফুলের বাগান। বিশাখা সাগর সংলগ্ন দক্ষিণ পার্শ্বে রয়েছে বিশাল আম্র কানন ও বিশাল তিনটি প্রধান ভবনের সাথে রয়েছে নায়েব সাহেবের ঘর, কাছারি ঘর, গোমস্তাদের ঘর, দীঘিসহ ও আরো তিনটি লজ।

সঠিক অনুচ্ছেদ শিরোনাম কোনটি?
titleA. অনান্য স্থাপনা
titleB. ইতিহাস
titleC. দর্শনীয়
titleD. অবস্থান
উত্তর: titleC
হাইপার পোল্যান্ড হ'ল একটি পোলিশ প্রতিষ্ঠান , যা একদল ওয়ার্সা ইউনিভার্সিটি অব টেকনোলজির ইঞ্জিনিয়ার দ্বারা পরিচালিত।হাইপার পোল্যান্ড ২০১৭ সালে প্রতিষ্ঠিত হয়। ২০১৭ সালে হাইপার পোল্যান্ড বিশ্ববিদ্যালয় দল হিসাবে তারা হাইপারলুপ মডেল তৈরি করেছিলেন যা ক্যালিফোর্নিয়ায় স্পেসএক্স পড প্রতিযোগিতা ২ তে অংশ নিয়েছিল।  মার্চ ২০১৮ এ, প্রতিষ্ঠানটি ইউরোপের অন্যতম সেরা স্টার্টআপ হিসাবে স্বীকৃতি পায়।

সঠিক অনুচ্ছেদ শিরোনাম কোনটি?
titleA. সমালোচনা
titleB. হাইপার পোল্যান্ড (Hyper Poland)
titleC. ডি জি ডব্লিউ হাইপারলুপ (DGWHyperloop)
titleD. প্রতিযোগিতা (হাইপারলুপ পড)
উত্তর: titleB
আমজাদ হোসেন ১৯৪২ সালের ১৪ই আগস্ট তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) জামালপুর জেলায় জন্মগ্রহণ করেন। লেখালেখির মাধ্যমেই তার সৃজনশীল জীবন শুরু। ছড়া দিয়ে সাহিত্যের অঙ্গণে তার প্রবেশ। তার প্রথম কবিতা ছাপা হয় বিখ্যাত দেশ (পত্রিকা) পত্রিকায়। ছোটদের জন্যেও তিনি লিখেছেন বহু গল্প, ছড়া এবং উপন্যাস। তিনি বাংলাদেশের মুক্তিযুদ্ধ বিষয়ক উপন্যাস ও গল্প লিখেছেন।

সঠিক অনুচ্ছেদ শিরোনাম কোনটি?
titleA. রাজনৈতিক ভূমিকা
titleB. প্রারম্ভিক জীবন
titleC. কর্মতালিকা
titleD. কর্মজীবন
উত্তর: titleB
নোবেল পুরস্কারের মনোনয়ন গ্রহণের জন্য নির্দিষ্ট মনোনয়নপত্র রয়েছে। সমগ্র বিশ্ব থেকে নির্বাচিত ৩০০০ জনকে এই মনোনয়নপত্র দেয়া হয় যাতে তারা তা পূরণ করে পুরস্কারের আবেদন করতে পারে। নোবেল শান্তি পুরস্কার নির্বাচনের জন্য এমন সব ব্যক্তিদেরকে দায়িত্ব দেয়া হয় যারা এ বিষয়ে বিশেষ কর্তৃত্বের দাবীদার। যে বছর পুরস্কার প্রদান করা হবে তার ৩১ শে জানুয়ারী মনোনয়ন পত্র প্রদানের শেষ তারিখ। নোবেল কমিটি তাদের মধ্যে সম্ভাব্য ৩০০ জনকে মনোনীত করে। মনোনীতদের নাম প্রকাশ করা হয় না এমনকি তাদেরকে জানানোও হয় না যে তারা মনোনীত হয়েছেন। মনোনয়নের এসব নথি পুরস্কার প্রদান থেকে ৫০ বছরের জন্য সংরক্ষন করা হয়।

সঠিক অনুচ্ছেদ শিরোনাম কোনটি?
titleA. সমালোচনা
titleB. নির্বাচন
titleC. মনোনয়ন
titleD. পুরস্কৃত হবার পদ্ধতি
উত্তর: titleC
১৯৯০ দশকের গোড়ায় যুক্তরাষ্ট্রের ইণ্ডিপেন্ডেন্ট সিনেমা নতুন রূপে ফিরে আসে, এবারে অভূতপূর্ব বাণিজ্যিক সাফল্যের সঙ্গে। স্টিভেন সোডারবার্গ এর "সেক্স, লাইজ অ্যান্ড ভিডিওটেপ" (১৯৮৯) আর কোয়েন্টিন টারান্টিনো র "রিজারভয়ার ডগ্‌স" (১৯৯২) প্রে‍ক্ষাগৃহ এবং হোম ভিডিও, দুজায়গাতেই ভালো ব‍্যবসা করে। অন‍্যদিকে চলচ্চিত্রে স্পেশাল এফেক্টের প্রাধান্য ছিল ক্রমবর্ধমান, যেমন "টার্মিনেটর টু: জাজমেন্ট ডে" (১৯৯১), "জুরাসিক পার্ক" (১৯৯৩) আর "টাইটানিক" (১৯৯৭)! শেষোক্ত ছবিটি তো সর্বকালের সেরা ব‍্যবসায়িক সাফল্যের রেকর্ড করে এবং ২০০৯ এ "অবতার" ছবির আগে পর্যন্ত সেই রেকর্ড অ‍ক্ষুণ্ণ ছিল। আবার এই সময়েই সমস্ত রকম গিমিক বর্জন করে শুদ্ধ চলচ্চিত্র বানানোর লক্ষ‍্যে একটি নির্দেশিকা সহ ডগমে ৯৫ আন্দোলনের শুরু হয়, যার পুরোধা ছিলেন ডেনমার্কজাত পরিচালক লারস ভন ত্রিয়ে আর টমাস ভিন্টারবার্গ। প্রথমদিকে তাদের তৈরী কিছু ছবি সারা বিশ্বে সমাদৃত হয়, যেমন "ফেস্টেন" (১৯৯৮), কিন্তু পরবর্তীকালে পরিচালকরা ঐ নির্দেশিকা থেকে বিচ‍্যুত হতে থাকেন এবং অচিরেই এই আন্দোলনের পরিসমাপ্তি ঘটে।
এই ইণ্ডিপেন্ডেন্ট সিনেমার জনপ্রিয়তায় প্রভাবিত হয়ে যুক্তরাষ্ট্রের বৃহৎ স্টুডিওগুলো নিজস্ব ‘ইণ্ডিপেন্ডেন্ট’ প্রোডাকশন কোম্পানি তৈরী করেন। ১৯৯০ দশকের অন‍্যতম সফল কোম্পানি হল মিরাম‍্যাক্স ফিল্মস যেটা কিনে নেন ডিজনি, টারান্টিনোর "পাল্প ফিকশন" (১৯৯৪) মুক্তির এক বছর আগেই। এই সময়েই ফিল্ম ও ভিডিওর অনলাইন ডিস্ট্রিবিউশন প্রক্রিয়া চালু হয়। পরিবারকেন্দ্রিক অ্যানিমেশন ছবিও হারানো জনপ্রিয়তা ফিরে পায় ডিজনির "বিউটি অ্যান্ড দা বিস্ট" (১৯৯১), "আলাদিন" (১৯৯২) আর "লায়ন কিং" (১৯৯৪) এর মাধ‍্যমে। এই দশকেই কম্পিউটার-অ্যানিমেশন এর সাহায্যে নির্মিত হয় প্রথম পূর্ণদৈর্ঘ‍্যের কাহিনীচিত্র "টয় স্টোরি" (১৯৯৫), প্রযোজনা করেন পিক্সার অ্যানিমেশন স্টুডিওস। এই ছবির সাফল্যের পর পূর্ণদৈর্ঘ‍্যের অ্যানিমেশন ছবির ক্ষেত্রে কম্পিউটার-অ্যানিমেশন ই মূল প্রযুক্তি হয়ে দাঁড়ায়, ড্রিম‌ওয়ার্কস অ্যানিমেশন বা টুয়েন্টিয়েথ সেঞ্চুরি ফক্স এর মতো কোম্পানিরা ডিজনির সঙ্গে প্রবল প্রতিদ্বন্দ্বিতায় নেমে পড়ে। এই দশকের শেষের দিকেই ডিজিটাল চলচ্চিত্র প্রযুক্তি আসার সঙ্গে সঙ্গে চলচ্চিত্র দুনিয়ায় আরেকটা গুরুত্বপূর্ণ পরিবর্তনের সূচনা হয়। অন‍্যদিকে হোম ভিডিওতে ভিএইচ‌এস টেপ কে সরিয়ে বাজারের দখল নেয় ডিভিডি।

সঠিক অনুচ্ছেদ শিরোনাম কোনটি?
titleA. চলচ্চিত্র কলা
titleB. ১৯৮০ র দশক
titleC. ১৯৯০ এর দশক
titleD. প্রাথমিক যুগ
উত্তর: titleC
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

সঠিক অনুচ্ছেদ শিরোনাম কোনটি?
titleA. বিদ্যুৎ ও সংকেত ব্যবস্থা
titleB. স্টেশন
titleC. ইতিহাস
titleD. পরিকাঠামো
উত্তর: titleA
ধর্মঠাকুরের বাহন হল ঘোড়া। কোনো কোনো ক্ষেত্রে অবশ্য হাতিকে ধর্মঠাকুরের বাহন মনে করা হয়। রাঢ় অঞ্চলে পোড়ামাটি ও কাঠের তৈরি ঘোড়া দিয়ে ধর্মঠাকুরের পূজা করা হয়। গ্রামবাসীরা এই সব ঘোড়া ধর্মঠাকুরের কাছে মানত করে। তবে অনার্য দেবতা ধর্মঠাকুরের সঙ্গে ঘোড়ার যোগ একটু আশ্চর্যজনক। কারণ নর্ডিক জাতিগোষ্ঠীই ভারতে ঘোড়া ও লোহার ব্যবহার প্রবর্তন করে। এই কারণে মনে করা হয়, ধর্মঠাকুরের পূজায় ঘোড়ার ব্যবহার সূর্যপূজার পরিচায়ক।
সঠিক অনুচ্ছেদ শিরোনাম কোনটি?
titleA. আরও দেখুন
titleB. উৎস
titleC. গাজন
titleD. বাহন
উত্তর: titleD
আবু মুসা মূলত ইয়েমেনের জাবেদ অঞ্চল থেকে এসেছিলেন,যেখানে পূর্ব-ইসলামিক যুগে তার উপজাতি "আশার" বাস করত । তিনি হিজরতের পূর্বে মক্কায় ইসলাম গ্রহণ করেছিলেন এবং ইসলাম প্রচারের জন্য তার জন্মভূমি ইয়েমেনে ফিরে আসেন। তার দুই ভাই আবু রুহম ও আবু বুরদা সহ ইয়েমেন থেকে পঞ্চাশেরও বেশি মানুষ মদীনায় এসে মুহাম্মদ এর কাছে ইসলাম গ্রহণ করলেও ৬২৮ সালে খায়বারের বিজয়ের আগ পর্যন্ত এক দশকেরও বেশি সময় ধরে তার কোনও খবর পাওয়া যায়নি ।

৬২৯ সালে মক্কা বিজয়ের পরে,মুহাম্মদ কতৃক প্রেরিত আওতাশ অভিযানের মধ্যে আবু মুসা আশাআরি নাম অন্তর্ভুক্ত ছিলো । দু'বছর পরে তিনি ইয়েমেনের অন্যতম গভর্নর হিসাবে নিযুক্ত হন, সেখানে আবু বকর খিলাফত অবধি তিনি রয়ে গিয়েছিলেন । 

সঠিক অনুচ্ছেদ শিরোনাম কোনটি?
titleA. মৃত্যু
titleB. জীবন আলোচনা
titleC. আবু বকর খিলাফতের পরে
titleD. উসমান হত্যার পরে
উত্তর: titleB
আবদুর রহমান ইবনে আউফ মুসলিমদের প্রতিপক্ষ উমাইয়া ইবনে খালাফের বন্ধু ছিলেন। মদিনায় হিজরতের পর তারা দুজন একটি চুক্তি করেন যার আওতায় আবদুর রহমান মদিনায় উমাইয়ার সম্পদ ও পরিবারকে রক্ষা করবেন এবং অন্যদিকে উমাইয়া মক্কায় আবদুর রহমানের স্থাবরঅস্থাবর রক্ষা করবে। আবদুর রহমান চুক্তিপত্রে স্বাক্ষর করতে চাইলে উমাইয়া প্রতিবাদ করে বলে, "আমি কোনো রহমানকে চিনি না" এবং ইসলাম পূর্ব নাম "আবদুল আমর" প্রস্তাব করে। আবদুর রহমান তা মেনে নেন।

৬২৪ সালে বদরের যুদ্ধে তারা পুনরায় মুখোমুখী হন।

সঠিক অনুচ্ছেদ শিরোনাম কোনটি?
titleA. বদরের যুদ্ধ
titleB. নাম
titleC. সুন্নি দৃষ্টিভঙ্গি
titleD. মৃত্যু
উত্তর: titleA
তার বাবা ইন্দো-গায়ানীয় ক্যারাবীয় এবং মা ইংরেজ ছিলেন। গেটন হাইস্কুলে অধ্যয়ন শেষে হ্যারো উইল্ড সিক্সথ ফর্ম কলেজে পড়াশোনা করেন। হেডস্টোন লেনের স্থানীয় বেসবোরা ক্রিকেট ক্লাবে প্রথম খেলেন। সেখানে তিনি উদীয়মান ফাস্ট বোলাররূপে অংশ নেন। পরবর্তীকালে অবশ্য ব্যাটিংয়ের দিকে মনোনিবেশ ঘটিয়েছিলেন। ছাত্রাবস্থাতেই ১৭ বছর বয়সে মিডলসেক্সের পক্ষে খেলেন। ইয়র্কশায়ারের বিপক্ষে অপরাজিত ৬৩ রান তোলেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. কোচিং
titleC. প্রথম-শ্রেণীর ক্রিকেট
titleD. টেস্ট ক্রিকেট
উত্তর: titleA
ইসলামের বিভিন্ন বর্ণনা অনুযায়ী, মহান আল্লাহ তা’আলা ইসলামের রাসুল হযরত ইব্রাহীম (আ.)কে স্বপ্নযোগে তার সবচেয়ে প্রিয় বস্তুটি কুরবানি করার নির্দেশ দেন: 

ইব্রাহীম স্বপ্নে এবম্বিধ আদেশ পেয়ে ১০টি উট কোরবানি করলেন। পুনরায় তিনি আবারো একই স্বপ্ন দেখলেন। অতঃপর ইব্রাহীম এবার ১০০টি উট কোরবানি করেন। এরপরেও তিনি একই স্বপ্ন দেখে ভাবলেন, আমার কাছে তো এ মুহূর্তে প্রিয় পুত্র ইসমাইল (আ.) ছাড়া আর কোনো প্রিয় বস্তু নেই। তখন তিনি পুত্রকে কোরবানির উদ্দেশ্যে প্রস্তুতিসহ আরাফাতের ময়দানের উদ্দেশে যাত্রা করেন। এ সময় শয়তান আল্লাহর আদেশ পালন করা থেকে বিরত করার জন্য ইব্রাহীম ও তার পরিবারকে প্রলুব্ধ করেছিল, এবং ইব্রাহীম শয়তানকে পাথর ছুঁড়ে মেরেছিলেন। শয়তানকে তার প্রত্যাখ্যানের কথা স্মরণে হজ্জের সময় শয়তানের অবস্থানের চিহ্ন স্বরূপ নির্মিত ৩টি স্তম্ভে প্রতীকী পাথর নিক্ষেপ করা হয়।

যখন ইব্রাহীম (আ.) আরাফাত পর্বতের উপর তার পুত্রকে কোরবানি দেয়ার জন্য গলদেশে ছুরি চালানোর চেষ্টা করেন, তখন তিনি বিস্মিত হয়ে দেখেন যে তার পুত্রের পরিবর্তে একটি প্রাণী কোরবানি হয়েছে এবং তার পুত্রের কোনো ক্ষতি হয়নি। ইব্রাহীম (আ.) আল্লাহর আদেশ পালন করার দ্বারা কঠিন পরীক্ষায় উত্তীর্ণ হন। এটি ছিল ছয় সংখ্যক পরীক্ষা। এতে সন্তুষ্ট হয়ে আল্লাহ ইব্রাহীম (আ.) কে তার "খলিল" (বন্ধু) হিসাবে গ্রহণ করেন।
কোরআনে আল্লাহ তায়ালা বলেন,

এই ঘটনাকে স্মরণ করে সারা বিশ্বের মুসলিমরা আল্লাহ তাআলার সন্তুষ্টি অর্জনের জন্য প্রতি বছর এই দিবসটি উদযাপন করে। হিজরি বর্ষপঞ্জি হিসাবে জিলহজ্জ্ব মাসের ১০ তারিখ থেকে শুরু করে ১২ তারিখ পর্যন্ত ৩ দিন ধরে ঈদুল আজহার কুরবানি চলে। হিজরি চান্দ্র বছরের গণনা অনুযায়ী ঈদুল ফিতর এবং ঈদুল আজহার মাঝে ২ মাস ১০ দিন ব্যবধান থাকে। দিনের হিসেবে যা সর্বোচ্চ ৭০ দিন হতে পারে।

সঠিক অনুচ্ছেদ শিরোনাম কোনটি?
titleA. পশু কুরবানী
titleB. উদযাপন
titleC. ইতিহাস
titleD. ঈদের নামাজ
উত্তর: titleC
দাবা প্রতিযোগিতা হিসেবে বিশ্ব চ্যাম্পিয়নশীপের পাশাপাশি প্রমিলা বিশ্ব চ্যাম্পিয়নশীপ, জুনিয়র বিশ্ব চ্যাম্পিয়নশীপ, বিশ্ব সিনিয়র চ্যাম্পিয়নশীপ, করেসপন্ডেন্স দাবা বিশ্ব চ্যাম্পিয়নশীপ, বিশ্ব কম্পিউটার দাবা চ্যাম্পিয়নশীপ এবং ব্লিটজ এন্ড র‌্যাপিড ওয়ার্ল্ড চ্যাম্পিয়নশীপ (দ্রুতগতির দাবা) অন্যতম। তবে দাবা অলিম্পিয়াডে দলগতভাবে বিভিন্ন দেশের মধ্যেকার খেলা জনপ্রিয় প্রতিযোগিতা হিসেবে বিশেষ খ্যাতি অর্জন করেছে। অনলাইনভিত্তিক দাবা শৌখিন ও পেশাধারী প্রতিযোগিতা হিসেবে বিশ্বব্যাপী জনপ্রিয়তা পেয়েছে।

সঠিক অনুচ্ছেদ শিরোনাম কোনটি?
titleA. কয়েকজন গ্র্যান্ডমাস্টার
titleB. বোর্ডের গঠন
titleC. ব্যবহৃত পরিভাষা
titleD. দাবা প্রতিযোগিতাসমূহ
উত্তর: titleD
ইতালির বংশোদ্ভূত গুচিওনি জন্মগ্রহণ করেছিলেন নিউ ইয়র্কের ব্রুকলিনে। তাঁর বাবা অ্যান্টনি একজন হিসাবরক্ষক ছিলেন এবং তাঁর মা নিনা গৃহিনী ছিলেন। তিনি পুরোহিত হয়ে চেয়েছিলেন কিন্তু পরে আবার প্রত্যাখ্যান করেছিলেন। তিনি নিউ জার্সির ব্লেয়ারস্টাউনের একটি বিদ্যালয় ব্লেয়ার একাডেমিতে উচ্চ বিদ্যালয়ের পড়াশোনা করেছেন। 

সঠিক অনুচ্ছেদ শিরোনাম কোনটি?
titleA. অসুস্থতা ও মৃত্যু
titleB. জীবনের প্রথমার্ধ
titleC. ব্যক্তিগত জীবন
titleD. পুরস্কার এবং স্বীকৃতি
উত্তর: titleB
বারাণসী হিন্দুদের সব সম্প্রদায়ের কাছেই একটি পবিত্র তীর্থ। এই শহর হিন্দুধর্মের পবিত্রতম তীর্থগুলির অন্যতম। হিন্দুদের যে সাতটি শহর মোক্ষ প্রদানে সক্ষম (“সপ্তপুরী”), তার একটি হল বারাণসী। এই শহরে ৫০,০০০ ব্রাহ্মণ বাস করেন। এঁরা শহরের ধর্মীয় অনুষ্ঠানগুলি পালনে সাহায্য করেন। হিন্দুরা বিশ্বাস করেন, গঙ্গায় স্নান করলে পুণ্য অর্জিত হয় এবং কাশীতে মৃত্যু হলে মৃতের আত্মা জন্ম ও মৃত্যুর চক্র থেকে মুক্তি পায়। এই জন্য অনেক হিন্দু শেষ বয়সে বারাণসীতে থাকতে চলে আসেন।

বারাণসীর কাশী বিশ্বনাথ মন্দির দ্বাদশ জ্যোতির্লিঙ্গের অন্যতম। এটি শৈব সম্প্রদায়ের কাছে খুবই পবিত্র একটি তীর্থ। বারাণসী একটি শক্তিপীঠ। এখানকার বিশালাক্ষী মন্দিরে সতীর কানের দুল পড়েছিল বলে মনে করা হয়। শাক্ত সম্প্রদায়ের মানুষ তাই এই শহরে তীর্থযাত্রায় আসেন। আদি শঙ্কর এখানে বসেই তার বিখ্যাত টীকাগ্রন্থগুলি রচনা করেছিলেন।, এর ফলে হিন্দুধর্মে নবজাগরণ আসে।

২০০১ সালের হিসেব অনুসারে, বারাণসী জেলার হিন্দুদের হার ৮৪%।

সঠিক অনুচ্ছেদ শিরোনাম কোনটি?
titleA. রাজনীতি ও আইনব্যবস্থা
titleB. হিন্দুধর্ম
titleC. শিক্ষা
titleD. ইতিহাস
উত্তর: titleB
ভাস্কো দা গামা ১৪৯৮ সালের ২রা মার্চ থেকে ২৯ শে মার্চ পর্যন্ত মোজাম্বিক দ্বীপের নিকটে সময় অতিবাহিত করেন৷ ভারত মহাসাগরে বাণিজ্যিক অঞ্চলের একটি অংশ ছিল পূর্ব আফ্রিকার উপকূলবর্তী আরব অধ্যুষিত এই অঞ্চল। স্থানীয় মুসলিম লোকেরা খ্রীষ্টানদের প্রতি আক্রমণাত্মক হতে পারে ভেবে দা গামা একজন মুসলিমের বেশে মোজাম্বিকের সুলতানের শরণাপন্ন হন৷ কিন্তু তিনি সুলতানকে সন্তোষজনক উপহার সামগ্রী প্রদানে ব্যর্থ হওয়ায় স্থানীয় বাসিন্দারা দা গামা ও তার দলের প্রতি সন্দেহ পোষণ করে৷ অবশেষে একটা আক্ৰমণাত্মক দলের তাড়া খেয়ে সবাই পালাতে বাধ্য হয়৷ তবে যাওয়ার সময় প্রতিশোধস্বরূপ দা গামা শহরে গুলিবর্ষণ করে যান৷

সঠিক অনুচ্ছেদ শিরোনাম কোনটি?
titleA. তীৰ্থযাত্ৰী জাহাজের ঘটনা
titleB. মোজাম্বিক
titleC. কালিকট,ভারত
titleD. মোম্বাছা
উত্তর: titleB
অঞ্জনা বাংলাদেশ আওয়ামী লীগের রাজনীতিতে সক্রিয় ভূমিকা পালন করছেন। তিনি বাংলাদেশ যুব মহিলা লীগের কেন্দ্রীয় কমিটির সদস্য এবং আওয়ামী সাংস্কৃতিক লীগের সভাপতিমণ্ডলীর সদস্য। তাকে ২০১৭ সালে কুমিল্লা সিটি কর্পোরেশন নির্বাচনে আওয়ামী লীগের মেয়র প্রার্থী আঞ্জুম সুলতানা সীমার নির্বাচনী প্রচারণায় দেখা যায়।

সঠিক অনুচ্ছেদ শিরোনাম কোনটি?
titleA. চলচ্চিত্রের তালিকা
titleB. প্রারম্ভিক জীবন
titleC. প্রজোযিত চলচ্চিত্র
titleD. রাজনৈতিক জীবন
উত্তর: titleD